Publication: Magyar Közlöny
Issue: MK-2002-73 (Year: 2002, Number: 73)
Era: 1990-2004
Section: A 23/1990. (XII. 3.) PM rendelet 1. számú mellékletének
Paragraph Index: 120

e) Kényelmi berendezések, igényes belsõ kivitel és felszereltség a jármûnek az utasok szállítására szolgáló területtel összefüggõ teljes belsõ terében (pl. szõnyegpadló, szellõzés, belsõ világítás, hamutartók).” A 8704 vtsz. magyarázatának második bekezdése után vegye fel az alábbi új harmadik bekezdést: „Egyes gépjármûveknek az e vtsz. alá történõ osztályozását néhány olyan jellemzõ alapján lehet elvégezni, amelyek arra utalnak, hogy a jármûveket inkább áruszállításra tervezték, mint személyek szállítására (8703 vtsz.). Ezek a jellemzõk különösen az olyan gépjármûvek áruosztályozásánál hasznosak, melyek bruttó tömege 5 tonnánál kisebb és amelyeknek általában áruszállításra használt elkülönített zárt hátsó raktere vagy nyitott hátsó platója van, de hátul lehet bennük biztonsági öv, övrögzítési pont vagy utaskényelmi berendezés nélküli ülõpad, amely teljesen az oldalfalra hajtható, hogy a teljes hátsó rakteret áruszállításra lehessen használni. Ebbe a kategóriába tartoznak a mindennapi életben többcélú jármûveknek nevezett gépjármûvek (például a furgon típusú jármûvek, szabadidõs terepjárók, „pick-up” kisteherautók). Az alábbiak mutatják az ezen vtsz. alá osztályozható jármûvekre általánosan alkalmazható konstrukciós jellemzõket:

Source: https://magyarkozlony.hu/hivatalos-lapok/b5b7ea9971d6b5a01d467e05650ec2696a4cdd4f/dokumentumok/65fb3d2e76e0757b01f395abfe29a4e7e65f7e74/letoltes